**LĒMUMS**

Liepājā

|  |  |
| --- | --- |
| 2023. gada 24. augustā |  Nr.294/9(prot. Nr.9, 30.§) |

Par zemesgabala Mežu ielā, blakus

nekustamajam īpašumam Mežu ielā 44A,

daļas nomas līguma darbības

termiņa pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz Pašvaldību likuma 73. panta ceturto daļu, Publiskas personas finanšu līdzekļu un mantas izšķērdēšanas novēršanas likuma 3. panta 2. punktu, 6.1 panta 11daļu, Ministru kabineta 2018. gada 19. jūnija noteikumu Nr.350 "Publiskas personas zemes nomas un apbūves tiesības noteikumi" 53. un 56. punktu, izskatot [..] 2023. gada 11. jūlija iesniegumu, zemes nomas līgumu, kas 2018. gada 20. augustā noslēgts starp Liepājas pilsētas pašvaldību un [..], Liepājas valstspilsētas pašvaldības Nekustamo īpašumu jautājumu konsultatīvās komisijas 2023. gada 7. augusta priekšlikumu (sēdes protokols Nr.13) un Liepājas valstspilsētas pašvaldības domes pastāvīgās Pilsētas attīstības komitejas 2023. gada 17. augusta lēmumu (sēdes protokols Nr.8), Liepājas valstspilsētas pašvaldības dome **nolemj:**

1. Pagarināt 2018. gada 20. augustā noslēgto zemes nomas līgumu [..] par zemesgabala Liepājā Mežu ielā (kadastra apzīmējums 1700 012 0882), blakus nekustamajam īpašumam Mežu ielā 44A, daļas 158 kv.m platībā nomu nekustamā īpašuma Mežu ielā 44A apsaimniekošanai uz laiku līdz Liepājas pilsētas teritorijas plānojumā paredzētās apbūves uzsākšanai, bet ne ilgāk kā līdz 2028. gada 19. augustam, nomas līguma termiņā ieskaitot faktiskās nomas attiecības par laika posmu no 2023. gada 20. augusta līdz vienošanās par līguma termiņa pagarināšanu spēkā stāšanās dienai.

2. Noteikt, ka nomnieks maksā nomas maksu saskaņā ar sertificēta vērtētāja novērtējumu, bet ne mazāk kā 2018. gada 20. augustā noslēgtajā līgumā noteikto vērtējumu.

3. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt ar lēmumu saistītos grozījumus zemes nomas līgumā, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

4. Gadījumā, ja [..] vainas dēļ grozījumi 2018. gada 20. augustā noslēgtajā zemes nomas līgumā par zemesgabala Mežu ielā, blakus nekustamajam īpašumam Mežu ielā 44A, daļas nomu netiek noslēgti viena mēneša laikā no lēmuma pieņemšanas dienas, lēmums zaudē spēku un zemesgabala daļa atbrīvojama.

5. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Nekustamā īpašuma pārvaldei, nomniekam |